
Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās un piektās kārtas īstenošanas noteikumi
(Noteikumu nosaukums MK 11.02.2025. noteikumu Nr. 92 redakcijā)
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
I. Vispārīgie jautājumi
· 1. Noteikumi nosaka:
· 1.1. kārtību, kādā īsteno Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" (turpmāk – pasākums) pirmo un piekto kārtu;
· 1.2. pasākuma pirmās un piektās kārtas mērķi;
· 1.3. pasākuma pirmajai un piektajai kārtai plānoto un pieejamo finansējumu;
· 1.4. prasības projekta iesniedzējam un finansējuma saņēmējam;
· 1.5. pasākuma pirmās un piektās kārtas atbalstāmo darbību un izmaksu attiecināmības nosacījumus;
· 1.6. vienkāršoto izmaksu nosacījumus un piemērošanas kārtību pasākuma pirmajā un piektajā kārtā.
(Grozīts ar MK 11.02.2025. noteikumiem Nr. 92)
· 2. Pasākuma pirmās un piektās kārtas mērķis ir sabiedrībā balstītu sociālo pakalpojumu pieejamības palielināšana, tai skaitā infrastruktūras izveide un sabiedrībā balstītu sociālo pakalpojumu sniegšana mērķa grupas personām.
(MK 11.02.2025. noteikumu Nr. 92 redakcijā)
· 3. Pasākuma pirmās un piektās kārtas mērķa grupa ir:
· 3.1. pilngadīgas personas ar garīga rakstura traucējumiem, kurām ir noteikta I vai II invaliditātes grupa;
· 3.2. bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs;
· 3.3. personas pensijas vecumā, tai skaitā personas ar demenci.
(MK 11.02.2025. noteikumu Nr. 92 redakcijā)
· 4. Pasākuma pirmās un piektās kārtas ietvaros līdz 2029. gada 31. decembrim sasniedzami šādi uzraudzības rādītāji:
· 4.1. programmas iznākuma rādītājs – sabiedrībā balstītu sociālo pakalpojumu pieejamības veicināšanai izveidoto pakalpojuma sniegšanas vietu skaits – 454;
· 4.2. programmas iznākuma rādītājs – sociālās atstumtības riskam pakļautas personas, kuras saņēmušas sabiedrībā balstītus sociālos pakalpojumus, – 454;
· 4.3. programmas rezultāta rādītājs – sabiedrībā balstītu sociālo pakalpojumu pieejamības pieaugums – 18 procenti.
(MK 11.02.2025. noteikumu Nr. 92 redakcijā)
· 5. Pasākuma pirmās un piektās kārtas ietvaros atbildīgās iestādes funkcijas pilda Labklājības ministrija (turpmāk – atbildīgā iestāde).
(MK 11.02.2025. noteikumu Nr. 92 redakcijā)
· 6. Pasākuma pirmo kārtu īsteno atklātas projektu iesniegumu atlases veidā, bet pasākuma piekto kārtu – ierobežotas projektu iesniegumu atlases veidā.
(MK 11.02.2025. noteikumu Nr. 92 redakcijā)
· 7. Sadarbības iestāde projektu iesniegumu atlasi organizē, pasākuma pirmās un piektās kārtas projektu iesniegumu atlases termiņus saskaņojot ar atbildīgo iestādi. Pasākuma pirmās kārtas pirmā uzsaukuma projektu iesniegumu atlasi izsludina par visu pieejamo šo noteikumu 8. punkta ievaddaļā minēto kopējo attiecināmo finansējumu. Ja pasākuma pirmās kārtas pirmajā projektu iesniegumu uzsaukumā neapstiprina projektu iesniegumus par visu pieejamo šo noteikumu 8. punkta ievaddaļā minēto kopējo attiecināmo finansējumu, sadarbības iestāde organizē projektu iesniegumu atlasi:
· 7.1. pasākuma pirmās kārtas atkārtotā uzsaukuma ietvaros – par atlikušo šo noteikumu 8.1. apakšpunktā minēto kopējo attiecināmo finansējumu;
· 7.2. pasākuma piektās kārtas ietvaros – par visu pieejamo šo noteikumu 8.2. apakšpunktā minēto kopējo attiecināmo finansējumu.
(MK 11.02.2025. noteikumu Nr. 92 redakcijā)
· 8. Pasākumam plānotais un pieejamais kopējais attiecināmais finansējums ir 46 769 934 euro, tai skaitā Eiropas Sociālā fonda Plus finansējums – 39 754 443 euro un nacionālais līdzfinansējums – 7 015 491 euro, ko veido pašvaldību budžeta un privātais finansējums, tai skaitā:
· 8.1. pasākuma pirmajai kārtai plānotais un pieejamais kopējais attiecināmais finansējums ir 37 574 226 euro, tai skaitā Eiropas Sociālā fonda Plus finansējums – 31 938 092 euro un nacionālais līdzfinansējums – 5 636 134 euro, ko veido pašvaldību budžeta un privātais finansējums. Pašvaldību budžetu kā līdzfinansējuma avotu projektā plāno šo noteikumu 16.1. un 16.2.1. apakšpunktā minētie projektu iesniedzēji, bet privāto finansējumu – šo noteikumu 16.2.2. apakšpunktā minētie projektu iesniedzēji;
· 8.2. pasākuma piektajai kārtai plānotais un pieejamais kopējais attiecināmais finansējums ir 9 195 708 euro, tai skaitā Eiropas Sociālā fonda Plus finansējums – 7 816 351 euro un pašvaldības budžeta līdzfinansējums – 1 379 357 euro.
(MK 11.02.2025. noteikumu Nr. 92 redakcijā)
· 9. Pasākuma pirmās un piektās kārtas ietvaros pieejamais Eiropas Sociālā fonda Plus finansējums ir izmantojams Eiropas Reģionālās attīstības fonda atbalsta jomas izmaksām sabiedrībā balstītu sociālo pakalpojumu infrastruktūras izveidei un aprīkošanai (turpmāk – infrastruktūras izveides izmaksas), nepārsniedzot 31 445 096 euro jeb 67,23 procentus no pasākuma pirmajai un piektajai kārtai pieejamā kopējā attiecināmā finansējuma.
(MK 11.02.2025. noteikumu Nr. 92 redakcijā)
· 10. Pasākuma pirmās un piektās kārtas atbalsta veids ir grants.
(MK 11.02.2025. noteikumu Nr. 92 redakcijā)
· 11. Maksimālais attiecināmais Eiropas Sociālā fonda Plus finansējuma apmērs nepārsniedz 85 procentus no projekta kopējā attiecināmā finansējuma un nacionālais līdzfinansējums nav mazāks par 15 procentiem no projektam plānotā kopējā attiecināmā finansējuma.
· 12. Minimālais projektā izveidojamo šo noteikumu 32.1., 32.2. un 32.3. apakšpunktā minēto sabiedrībā balstītu sociālo pakalpojumu sniegšanas vietu skaits ir 5, bet maksimālais – 25. Maksimālais vienā projektā iegādājamo un aprīkojamo šo noteikumu 38. punktā minētā aprūpes mājās pakalpojuma sniegšanai pielāgoto transportlīdzekļu skaits ir viens.
· 13. Pasākuma pirmās un piektās kārtas ietvaros projekta minimālā attiecināmo izmaksu kopsumma nav ierobežota.
(MK 11.02.2025. noteikumu Nr. 92 redakcijā)
· 14. Projekta attiecināmo izmaksu kopsummu aprēķina, summējot:
· 14.1. šo noteikumu 19.1. apakšpunktā minētās infrastruktūras izveides izmaksas, ko aprēķina:
· 14.1.1. atbilstoši šo noteikumu 20.1.1. apakšpunktā minētajiem nosacījumiem;
· 14.1.2. reizinot projektā izveidojamo šo noteikumu 32.1., 32.2. un 32.3. apakšpunktā minēto sabiedrībā balstītu sociālo pakalpojumu sniegšanas vietu skaitu ar šo noteikumu 20.1.2.1. apakšpunktā minētajām izmaksām un summējot šo noteikumu 20.1.2.2. apakšpunktā  minētās izmaksas;
· 14.2. šo noteikumu 19.2. apakšpunktā minētās sabiedrībā balstītu sociālo pakalpojumu sniegšanas izmaksas, ko aprēķina, reizinot projektā iesaistāmo šo noteikumu 3. punktā minēto mērķa grupas personu skaitu ar attiecīgajām šo noteikumu 23. punktā  minētajām vienas vienības izmaksām.
· 14.1 Atbildīgā iestāde informē sadarbības iestādi par šo noteikumu 16.3. apakšpunktā minētajiem projekta iesniedzējiem pieejamo projekta kopējo attiecināmo izmaksu apmēru un sasniedzamajiem uzraudzības rādītājiem.
· 15. Pasākuma pirmās un piektās kārtas ietvaros izmaksas ir attiecināmas, ja tās atbilst šajos noteikumos minētajām izmaksu pozīcijām un ir radušās no dienas, kad noslēgts līgums vai vienošanās par projekta īstenošanu.
(MK 11.02.2025. noteikumu Nr. 92 redakcijā)
II. Prasības projekta iesniedzējam
· 16. Projekta iesniedzēji pasākuma:
· 16.1. pirmās kārtas pirmā uzsaukuma ietvaros ir pašvaldības vai to izveidoti sociālo pakalpojumu sniedzēji;
· 16.2. pirmās kārtas atkārtotā uzsaukuma ietvaros ir:
· 16.2.1. pašvaldības vai to izveidoti sociālo pakalpojumu sniedzēji;
· 16.2.2. citi sociālo pakalpojumu sniedzēji;
· 16.3. piektās kārtas ietvaros ir Daugavpils valstspilsētas, Talsu novada, Dienvidkurzemes novada, Olaines novada, Varakļānu novada, Ropažu novada un Jelgavas novada pašvaldības vai to izveidoti sociālo pakalpojumu sniedzēji.
(MK 11.02.2025. noteikumu Nr. 92 redakcijā)
· 16.1 Projekta iesniedzējs pasākuma piektās kārtas projekta iesniegumā pamato izvēlēto saimnieciski izdevīgāko sabiedrībā balstītu sociālo pakalpojumu infrastruktūras risinājumu.
(MK 11.02.2025. noteikumu Nr. 92 redakcijā)
· 16.2 Projekta iesniedzējs, kura projekta iesniegums ir apstiprināts, ir arī finansējuma saņēmējs (turpmāk – finansējuma saņēmējs).
(MK 11.02.2025. noteikumu Nr. 92 redakcijā)
· 17. Projekta iesniedzējs var iesniegt vienu projekta iesniegumu pasākuma pirmās un piektās kārtas projektu iesniegumu atlasē. Ja atbilstoši šo noteikumu 7.1. apakšpunktam tiek rīkots atkārtots projektu iesniegumu uzsaukums, arī šajā uzsaukumā projekta iesniedzējs var iesniegt vienu projekta iesniegumu.
(MK 11.02.2025. noteikumu Nr. 92 redakcijā)
III. Atbalstāmās darbības un izmaksas
· 18. Pasākuma pirmās un piektās kārtas ietvaros ir atbalstāmas šādas darbības:
· 18.1. sabiedrībā balstītu sociālo pakalpojumu infrastruktūras izveide, tai skaitā:
· 18.1.1. projekta īstenošanu pamatojošās dokumentācijas izstrāde, izņemot projekta iesnieguma izstrādi;
· 18.1.2. jaunu būvju būvniecība, esošu būvju un telpu pārbūve vai atjaunošana, tai skaitā būvekspertīze, būvuzraudzība, autoruzraudzība, ārējo inženiertīklu būvniecība, pārbūve vai atjaunošana un teritorijas labiekārtošana;
· 18.1.3. materiāltehniskā nodrošinājuma iegāde;
· 18.1.4. aprūpes mājās pakalpojuma sniegšanai pielāgota transportlīdzekļa iegāde un aprīkošana;
· 18.1.5. specializēto transportlīdzekļu iegāde mērķa grupas personu mobilitātes nodrošināšanai;
· 18.2. sabiedrībā balstītu sociālo pakalpojumu sniegšana šo noteikumu 3. punktā minētajām mērķa grupas personām;
· 18.3. komunikācijas un vizuālās identitātes prasību nodrošināšanas pasākumi;
· 18.4. projekta vadība un tā īstenošanas nodrošināšana.
(MK 11.02.2025. noteikumu Nr. 92 redakcijā)
· 19. Pasākuma pirmās un piektās kārtas ietvaros plāno šādas attiecināmās izmaksas:
· 19.1. sabiedrībā balstītu sociālo pakalpojumu infrastruktūras izveides izmaksas atbilstoši šo noteikumu 9. punktā minētajiem nosacījumiem;
· 19.2. sabiedrībā balstītu sociālo pakalpojumu sniegšanas izmaksas.
(MK 11.02.2025. noteikumu Nr. 92 redakcijā)
· 20. Šo noteikumu 19.1. apakšpunktā minētās izmaksas ietver šādas izmaksu pozīcijas:
· 20.1. tiešās attiecināmās izmaksas:
· 20.1.1. finansējuma saņēmēja projekta vadības personāla izmaksas šo noteikumu 18.1. apakšpunktā minētās atbalstāmās darbības īstenošanas laikā;
· 20.1.2. pārējās projekta īstenošanas izmaksas:
· 20.1.2.1. iepirkumu līgumu izmaksas, kā arī  nekustamā īpašuma iegādes izmaksas šo noteikumu 18.1.1., 18.1.2., 18.1.3.  un 18.1.5. apakšpunktā  minēto atbalstāmo darbību īstenošanai, kas nepārsniedz 66 324 euro par vienu izveidojamo sabiedrībā balstītu sociālo pakalpojumu sniegšanas vietu;
· 20.1.2.2. iepirkumu līgumu izmaksas transportlīdzekļa iegādei un aprīkošanai šo noteikumu 18.1.4. apakšpunktā minētās atbalstāmās darbības īstenošanai, kas nepārsniedz 133 400 euro;
· 20.1.2.3. iepirkumu līgumu izmaksas šo noteikumu 18.3. un 18.4. apakšpunktā  minētās atbalstāmās darbības īstenošanai, ja komunikācijas un vizuālās identitātes prasību un projekta vadības un īstenošanas nodrošināšanai piesaista pakalpojuma sniedzēju;
· 20.2. netiešās attiecināmās izmaksas, ko finansējuma saņēmējs plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 20.1.1. apakšpunktā minētajām tiešajām personāla izmaksām, kas radušās uz darba tiesisko attiecību pamata.
· 21. (Svītrots)
· 22. Šo noteikumu 20.1.2. apakšpunktā minēto izmaksu plānošanā ņem vērā, ka:
· 22.1. projekta īstenošanu pamatojošās dokumentācijas sagatavošanas, būvuzraudzības, autoruzraudzības, būvprojekta tehniskā projekta vai skiču projekta stadijā būvekspertīzes, energosertifikācijas un energoaudita izmaksas nepārsniedz 10 procentus no šo noteikumu 18.1. apakšpunktā minētās atbalstāmās darbības īstenošanai plānotajām attiecināmajām izmaksām;
· 22.2. teritorijas labiekārtošanai izmaksas plāno tādā apmērā, lai atbilstoši normatīvajiem aktiem būvniecības jomā nodrošinātu būves nodošanu ekspluatācijā, izveidotu teritoriju atpūtas un brīvā laika pavadīšanai, rehabilitācijai un rekreācijai, kā arī nodrošinātu vides piekļūstamību šo noteikumu 3. punktā minētajām mērķa grupas personām un citiem teritorijas un būves lietotājiem;
· 22.3. izmaksas šo noteikumu 18.1.5. apakšpunktā minētā specializētā transportlīdzekļa iegādei plāno šo noteikumu 32. punktā minēto sabiedrībā balstītu sociālo pakalpojumu sniegšanas vietu izveides izmaksu ietvaros, ievērojot šo noteikumu 20.1.2.1. apakšpunktā minēto izmaksu ierobežojumu uz vienu izveidojamo sabiedrībā balstītu sociālo pakalpojumu sniegšanas vietu;
· 22.4. šo noteikumu 20.1.2.2. apakšpunktā minētās izmaksas ietver tikai transportlīdzekļa iegādi, aprīkošanu un reģistrāciju. Projektā neplāno izmaksas tālākai specializētā transportlīdzekļa uzturēšanai un aprūpes mājās pakalpojuma sniegšanai šo noteikumu 3. punktā  minētajām mērķa grupas personām;
· 22.5. darba vietas aprīkojuma iegādei vai nomai, tai skaitā aprīkojuma uzturēšanai un remontam, finansējuma saņēmēja projekta vadības un īstenošanas personālam jaunu darba vietu radīšanai vai, ja esošo darba vietu aprīkojums ir nolietojies un tiek norakstīts, var paredzēt ne vairāk kā 3000 euro vienai darba vietai projekta īstenošanas laikā. Ja personāls ir nodarbināts normālu darba laiku, darba vietas aprīkojuma izmaksas ir attiecināmas 100 procentu apmērā. Ja personāls ir nodarbināts nepilnu darba laiku, darba vietas aprīkojuma izmaksas ir attiecināmas proporcionāli slodzes procentuālajam sadalījumam. Ja personāla atlīdzībai piemēro daļlaika izmaksu attiecināmības principu, darba vietas aprīkojuma izmaksas ir attiecināmas proporcionāli slodzes procentuālajam sadalījumam un nodarbinātā iesaistes periodam projektā.
· 23. Šo noteikumu 19.2. apakšpunktā minētās izmaksas ietver Eiropas Komisijas (EK) 2023. gada 7. jūlija Deleģētajā regulā 2023/1676, ar ko Eiropas Parlamenta un Padomes regulu (ES) 2021/1060 papildina attiecībā uz vienību izmaksu, fiksētas summas maksājumu un vienotu likmju, kā arī finansējuma, kas nav saistīts ar izmaksām, noteikšanu saistībā ar izdevumiem, ko Komisija atmaksā dalībvalstīm, noteiktās sabiedrībā balstītu sociālo pakalpojumu vienas vienības izmaksas šo noteikumu 18.2. apakšpunktā minētās atbalstāmās darbības īstenošanai:
· 23.1. sabiedrībā balstītu dienas aprūpes pakalpojumu (dienas aprūpes centrs un specializētās darbnīcas) sniegšanas izmaksas – 8,25 euro stundā vienai šo noteikumu 3. punktā minētajai mērķa grupas personai. Kopējais atbalsts sabiedrībā balstītu dienas aprūpes pakalpojumu sniegšanai nepārsniedz 31 670 euro 24 mēnešu periodā vienai šo noteikumu 3. punktā minētajai mērķa grupas personai;
· 23.2. aprūpes pakalpojumu mājās (grupu māja (dzīvoklis)) sniegšanas izmaksas – 1705 euro mēnesī par personai individuāli sniegtu atbalstu un nepārsniedzot 40 918 euro 24 mēnešu periodā vienai šo noteikumu 3. punktā minētajai mērķa grupas personai.
· 24. Šo noteikumu 23. punktā minētās vienas vienības izmaksas šo noteikumu 18.2. apakšpunktā  minētās atbalstāmās darbības īstenošanas laikā ietver arī šo noteikumu 18.3.  un 18.4. apakšpunktā  minētās atbalstāmās darbības īstenošanai nepieciešamās izmaksas un projektā tās atsevišķi neplāno.
· 25. Pievienotās vērtības nodoklis, kas tiešā veidā saistīts ar projektu, uzskatāms par attiecināmām izmaksām saskaņā ar Eiropas Parlamenta un Padomes 2021. gada 24. jūnija Regulas (ES) Nr.  2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr.  2021/1060), 64. panta 1. punkta "c" apakšpunktā ietvertajiem nosacījumiem, ja tas nav atgūstams atbilstoši normatīvajiem aktiem nodokļu politikas jomā.
· 26. Pasākuma pirmās un piektās kārtas ietvaros šo noteikumu 18. punktā minētajām atbalstāmajām darbībām sadarbības iestāde finansējuma saņēmējam veic avansa un starpposma maksājumus atbilstoši normatīvajiem aktiem par valsts budžeta līdzekļu plānošanas kārtību Eiropas Savienības fondu projektu īstenošanai un maksājumu veikšanai 2021.–2027. gada plānošanas periodā.
(MK 11.02.2025. noteikumu Nr. 92 redakcijā)
· 27. Šo noteikumu 26. punktā minētos starpposma maksājumus sadarbības iestāde veic arī laikposmā, kad finansējuma saņēmējs izmanto saņemtā avansa maksājumu. Finansējuma saņēmējs avansa pieprasījumu sagatavo un sadarbības iestāde to apstiprina, ņemot vērā nosacījumu, ka plānotā avansa apmērs šo noteikumu 16.1., 16.2.1. un 16.3. apakšpunktā minētajam finansējuma saņēmējam ir jāizmanto sešu mēnešu laikā no tā saņemšanas dienas saimnieciskā gada ietvaros, bet šo noteikumu 16.2.2. apakšpunktā minētajam finansējuma saņēmējam – sešu mēnešu laikā no tā saņemšanas dienas. Finansējuma saņēmējam avansu sadarbības iestāde var piešķirt līdz 50 procentiem no Eiropas Sociālā fonda Plus finansējuma, ievērojot, ka avansu var izmaksāt vairākos maksājumos.
(MK 11.02.2025. noteikumu Nr. 92 redakcijā)
IV. Pasākuma un projekta īstenošanas nosacījumi
· 28. Finansējuma saņēmējs var pretendēt uz atbalstu pasākuma pirmajā un piektajā kārtā, ja nekustamais īpašums, kurā par projekta īstenošanai piešķirtajiem līdzekļiem tiks veikti ieguldījumi, ir finansējuma saņēmēja īpašumā vai uz kuru finansējuma saņēmējam Valsts vienotajā datorizētajā zemesgrāmatā ir nostiprinātas lietošanas tiesības uz termiņu, kas nav īsāks par pieciem gadiem no dienas, kad veikts projekta noslēguma maksājums finansējuma saņēmējam. Ja projektā plānots izveidot šo noteikumu 32.1. apakšpunktā minētā sabiedrībā balstīta sociālā pakalpojuma sniegšanas vietas, nekustamajam īpašumam, kurā par projekta īstenošanai piešķirtajiem līdzekļiem tiks veikti ieguldījumi, ir jābūt finansējuma saņēmēja īpašumā.
(MK 11.02.2025. noteikumu Nr. 92 redakcijā)
· 29. Ja būve, kurā par projekta īstenošanai piešķirtajiem līdzekļiem tiks veikti ieguldījumi, atrodas uz zemes īpašuma, uz kuru finansējuma saņēmējam ir lietošanas tiesības, tās nav īsākas par pieciem gadiem no dienas, kad veikts projekta noslēguma maksājums finansējuma saņēmējam un nekustamā īpašuma lietošanas tiesības ir nostiprinātas Valsts vienotajā datorizētajā zemesgrāmatā.
· 30. Ja finansējuma saņēmējs šo noteikumu 18.1.2. apakšpunktā minētās atbalstāmās darbības īstenošanai plāno nekustamā īpašuma iegādi, projekta iesniegumā, balstoties uz saimnieciskuma principu, pamato nekustamā īpašuma iegādes nepieciešamību un saikni ar projekta mērķi. Nekustamā īpašuma iegādes izmaksas plāno šo noteikumu 20.1.2.1. apakšpunktā minēto izmaksu ietvaros un šīs izmaksas nepārsniedz 10 procentus no šo noteikumu 18.1. apakšpunktā  minētās atbalstāmās darbības īstenošanai plānotajām  attiecināmajām izmaksām.
· 31. Šo noteikumu 18.1.1. apakšpunktā minētās atbalstāmās darbības ietvaros finansējuma saņēmējs, tai skaitā īstenojot iepirkumu līgumus, nodrošina:
· 31.1. būvniecības jomas normatīvajos aktos noteiktās dokumentācijas izstrādi;
· 31.2. ēkas energoefektivitātes novērtēšanu, ja tas nepieciešams būvniecības jomas normatīvajos aktos noteiktās dokumentācijas izstrādei;
· 31.3. citas projekta īstenošanai nepieciešamās pamatojošās dokumentācijas izstrādi, ja tā ir nepieciešama šo noteikumu 18.1.2. apakšpunktā minēto atbalstāmo darbību īstenošanai.
· 32. Šo noteikumu 18.1.2. apakšpunktā minētās atbalstāmās darbības ietvaros finansējuma saņēmējs, tai skaitā īstenojot iepirkumu līgumus, izveido šādu sabiedrībā balstītu sociālo pakalpojumu sniegšanas vietu infrastruktūru:
· 32.1. grupu māja (dzīvokļi) šo noteikumu 3.1. apakšpunktā minētajām mērķa grupas personām;
· 32.2. dienas aprūpes centrs šo noteikumu 3. punktā minētajām mērķa grupas personām;
· 32.3. specializētās darbnīcas šo noteikumu 3.1. apakšpunktā minētajām mērķa grupas personām.
· 33. Īstenojot šo noteikumu 18.1.1. un 18.1.2. apakšpunktā minēto atbalstāmo darbību, finansējuma saņēmējs, tai skaitā īstenojot iepirkumu līgumus, papildus būvniecības jomas normatīvo aktu prasībām nodrošina vides pieejamības ekspertu konsultācijas un veic specifiskas darbības vides un informācijas pieejamībai personām ar:
· 33.1. redzes traucējumiem;
· 33.2. dzirdes traucējumiem;
· 33.3. kustību un pārvietošanās traucējumiem;
· 33.4. garīga rakstura traucējumiem.
· 34. Šo noteikumu 18.1.3. apakšpunktā minētās atbalstāmās darbības ietvaros finansējuma saņēmējs, īstenojot iepirkumu līgumus, iegādājas telpu aprīkošanai nepieciešamo materiāltehnisko nodrošinājumu, tai skaitā mēbeles, datorus, datorprogrammatūru, tehniskos palīglīdzekļus un citas nepieciešamās ierīces un materiālus šo noteikumu 3. punktā minētajām mērķa grupas personām.
· 35. Īstenojot šo noteikumu 18.1., 18.2. un 18.3. apakšpunktā minēto atbalstāmo darbību, finansējuma saņēmējs neplāno fosilo energoresursu tehnoloģiju uzstādīšanu.  Finansējuma saņēmējs izpilda nepieciešamās prasības un nodrošina, ka projekts atbilst principam "nenodarīt būtisku kaitējumu" un Eiropas Savienības kohēzijas politikas programmā 2021.–2027. gadam noteiktajiem Eiropas Savienības un nacionālajiem normatīvajiem aktiem vides jomā, tai skaitā prioritāri atbalstot esošas ēkas atjaunošanu vai pārbūvi, pielāgojot to sabiedrībā balstītu sociālo  pakalpojumu sniegšanai.
· 36. Pēc šo noteikumu 32. punktā minētās sabiedrībā balstītu sociālo pakalpojumu infrastruktūras izveidošanas finansējuma saņēmējs nodrošina pakalpojumu reģistrēšanu Sociālo pakalpojumu sniedzēju reģistrā atbilstoši normatīvajiem aktiem par sociālo pakalpojumu sniedzēju reģistrēšanu.
· 37. Pasākuma pirmās un piektās kārtas ietvaros ir atbalstāma maksimāli 10 šo noteikumu 38. punktā minēto specializēto transportlīdzekļu iegāde un aprīkošana visā Latvijas teritorijā, ievērojot šādus nosacījumus:
· 37.1. šo noteikumu 18.1.4. apakšpunktā minētās atbalstāmās darbības īstenošanu projektā plāno finansējuma saņēmēji, kas aprūpes mājās pakalpojumu sniegs administratīvajā teritorijā, kurā ietilpst lauku teritorija;
· 37.2. ja pasākuma pirmās un piektās kārtas ietvaros ir iesniegti vairāk nekā 10 projektu iesniegumi par šo noteikumu 18.1.4. apakšpunktā minētās atbalstāmās darbības īstenošanu, specializēto transportlīdzekļu iegādi un aprīkošanu atbalsta finansējuma saņēmējam, kurš aprūpes mājās pakalpojumu sniegs pašvaldībā ar zemāko iedzīvotāju blīvumu.
(MK 11.02.2025. noteikumu Nr. 92 redakcijā)
· 38. Šo noteikumu 37.1. apakšpunktā minētais finansējuma saņēmējs, kurš plāno īstenot šo noteikumu 18.1.4. apakšpunktā minēto atbalstāmo darbību, aprūpes mājās pakalpojuma sniegšanai iegādājas un aprīko pielāgotu specializētu transportlīdzekli, kā arī nodrošina pielāgotā specializētā transportlīdzekļa reģistrāciju.
· 39. Aprīkojot šo noteikumu 38. punktā minēto specializēto transportlīdzekli, finansējuma saņēmējs nodrošina, ka aprīkojums ietver vismaz:
· 39.1. autonomo strāvas ģeneratoru;
· 39.2. dušu ar silto un auksto ūdeni;
· 39.3. tualeti;
· 39.4. ledusskapi;
· 39.5. veļas mazgājamo mašīnu.
· 40. Pēc šo noteikumu 38. punktā minētā specializētā transportlīdzekļa reģistrēšanas visas izmaksas aprūpes mājās pakalpojuma sniegšanai šo noteikumu 3. punktā minētajām mērķa grupas personām šo noteikumu 46.11. apakšpunktā  minētajā rezultātu ilgtspējas periodā nodrošina finansējuma saņēmējs no saviem finanšu līdzekļiem.
· 41. Šo noteikumu 18.1.5. apakšpunktā minētās atbalstāmās darbības īstenošanai finansējuma saņēmējs, īstenojot iepirkuma līgumus, var iegādāties specializētu transportlīdzekli šo noteikumu 3. punktā minēto mērķa grupas personu pārvadāšanai, tai skaitā uz šo noteikumu 32. punktā  minētajām sabiedrībā balstītu sociālo pakalpojumu sniegšanas vietām. Specializētā transportlīdzekļa iegādi neieskaita šo noteikumu 4.1. apakšpunktā  minētajā uzraudzības rādītājā.
· 42. Šo noteikumu 18.2. apakšpunktā minētās atbalstāmās darbības īstenošanu uzsāk uzreiz pēc šo noteikumu 18.1.1., 18.1.2. un 18.1.3. apakšpunktā minēto atbalstāmo darbību pabeigšanas. Šīs atbalstāmās darbības ietvaros finansējuma saņēmējs ne vairāk kā 24 mēnešus nodrošina šo noteikumu 32. punktā minēto pakalpojumu sniegšanu šo noteikumu 3. punktā  minētajām mērķa grupas personām.
· 43. Šo noteikumu 18.2. apakšpunktā minētās atbalstāmās darbības ietvaros finansējuma saņēmējs pirms sabiedrībā balstītu sociālo pakalpojumu sniegšanas uzsākšanas nodrošina šo noteikumu 3. punktā  minēto mērķa grupas personu individuālo vajadzību novērtējumu.
· 44. Sniedzot šo noteikumu 32.1. apakšpunktā minēto pakalpojumu, finansējuma saņēmējs papildus normatīvajos aktos sociālo pakalpojumu sniedzējiem noteiktajām prasībām nodrošina mērķa grupas personai sociālo aprūpi un, ja nepieciešams, veselības aprūpes speciālistu atbalstu.
· 45. Sniedzot šo noteikumu 32.2. un 32.3. apakšpunktā minētos pakalpojumus, finansējuma saņēmējs papildus normatīvajos aktos sociālo pakalpojumu sniedzējiem noteiktajām prasībām nodrošina mērķa grupas personai veselības aprūpes speciālistu atbalstu.
· 46. Īstenojot projektu, finansējuma saņēmējs:
· 46.1. novērš dubultfinansēšanas riskus un nodrošina, ka projektā plānotās atbalstāmās darbības netiek finansētas, kā arī tās nav plānots finansēt no citiem valsts, pašvaldības vai ārvalstu finanšu atbalsta instrumentiem;
· 46.2. (svītrots ar MK 11.02.2025. noteikumiem Nr. 92);
· 46.3. (svītrots ar MK 11.02.2025. noteikumiem Nr. 92);
· 46.4. iepirkumu līgumos avansa maksājumus var paredzēt ne vairāk kā 50 procentu apmērā no attiecīgā līguma summas;
· 46.5. nodrošina komunikācijas un vizuālās identitātes prasības, kas noteiktas regulas Nr.  2021/1060 47. un 50. pantā, normatīvajos aktos par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās;
· 46.6. savā tīmekļvietnē un sociālajos tīklos ievieto aktuālo informāciju par projekta īstenošanu un aktualizē to, tiklīdz pieejama jaunāka informācija, bet ne retāk kā reizi sešos mēnešos;
· 46.7. veic projekta īstenošanā iesaistīto personu datu apstrādi, identificēšanu un uzskaiti projekta īstenošanas un maksājuma pieprasījumu sagatavošanas nolūkā;
· 46.8. uzkrāj datus par šādiem horizontālā principa "Vienlīdzība, iekļaušana, nediskriminācija un pamattiesību ievērošana" rādītājiem:
· 46.8.1. par pasākuma pirmās kārtas pirmajā uzsaukumā īstenotajiem projektiem:
· 46.8.1.1. objektu skaits, kuros ar Eiropas Sociālā fonda Plus ieguldījumiem ir nodrošināta vides un informācijas pieejamība;
· 46.8.1.2. atbalstu saņēmušo sociālās atstumtības un nabadzības riskam pakļauto iedzīvotāju skaits;
· 46.8.2. par pasākuma pirmās kārtas atkārtotajā uzsaukumā un piektajā kārtā īstenotajiem projektiem:
· 46.8.2.1. objektu skaits, kuros ir nodrošināta vides un informācijas piekļūstamība;
· 46.8.2.2. specifisku atbalstu saņēmušo sociālās atstumtības un diskriminācijas riskam pakļauto personu skaits;
· 46.9. projektā norāda būves enerģijas patēriņu (megavatstundās) pirms projekta īstenošanas uzsākšanas, kā arī informē sadarbības iestādi par enerģijas patēriņu (megavatstundās) pēc projekta īstenošanas;
· 46.10. uzkrāj, uzskaita un iesniedz sadarbības iestādē apkopotus datus par atbalstu saņēmušajām šo noteikumu 4.2. apakšpunktā minētajām personām atbilstoši Eiropas Parlamenta un Padomes 2021. gada 24. jūnija Regulas (ES)  2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr.  1296/2013, 1. pielikumam un Ministru kabineta 2023. gada 21. marta noteikumu Nr. 135 "Eiropas Savienības fondu projektu pārbaužu veikšanas kārtība 2021.–2027. gada plānošanas periodā" 1. pielikumam;
· 46.11. nodrošina, ka projekta ietvaros izveidotā sabiedrībā balstītu sociālo pakalpojumu infrastruktūra vismaz piecus gadus pēc noslēguma maksājuma veikšanas tiek izmantota tikai sabiedrībā balstītu sociālo pakalpojumu sniegšanai šo noteikumu 3. punktā minētajām mērķa grupas personām;
· 46.12. (svītrots ar MK 11.02.2025. noteikumiem Nr. 92);
· 46.13. iesniedz sadarbības iestādē informāciju par plānotajām izmaiņām, ja šo noteikumu 46.11. apakšpunktā minētajā laikposmā vai ieguldījumu amortizācijas periodā paredzēts mainīt sabiedrībā balstītu sociālo pakalpojumu infrastruktūras izmantošanas nosacījumus un tā rezultātā projekta darbības būs saistītas ar saimniecisko darbību, kurai sniegtais atbalsts būtu kvalificējams kā komercdarbības atbalsts. Ja šo noteikumu 46.11. apakšpunktā minētajā laikposmā vai ieguldījumu amortizācijas periodā sabiedrībā balstītu sociālo pakalpojumu infrastruktūra kļūst par tādu, kas ir saistīta ar saimniecisko darbību, kurai sniegtais atbalsts būtu kvalificējams kā komercdarbības atbalsts, finansējuma saņēmējs atmaksā sadarbības iestādei nelikumīgo atbalstu saskaņā ar Komercdarbības atbalsta kontroles likuma IV vai V nodaļu.
(Grozīts ar MK 11.02.2025. noteikumiem Nr. 92)
· 46.1 Ja finansējuma saņēmējs ir šo noteikumu 16.1., 16.2.1. un 16.3. apakšpunktā minētais subjekts, tas papildus šo noteikumu 46. punkta nosacījumiem:
· 46.11. piesaista šo noteikumu 18. punktā minēto atbalstāmo darbību veikšanai nepieciešamo personālu, nodrošinot, ka projekta īstenošanas laikā ir ievēroti interešu konflikta, korupcijas un krāpšanas novēršanas nosacījumi, vismaz paredzot, ka projekta vadībā un īstenošanā iesaistītie darbinieki ir:
· 46.11.1. informēti par korupcijas un interešu konflikta novēršanas jautājumiem un krāpšanas pazīmēm, pienākumu ziņot par konstatētajām aizdomām, kā arī ir informēti par ziņotāju aizsardzību atbilstoši Trauksmes celšanas likumam;
· 46.11.2. parakstījuši apliecinājumus par interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom)  2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. pantu un publisko iepirkumu regulējošiem normatīvajiem aktiem;
· 46.12. publiskos iepirkumus veic saskaņā ar normatīvajiem aktiem publisko iepirkumu jomā, īstenojot konkurenci nodrošinošu, pārredzamu, atklātu, nediskriminējošu konkursa procedūru un, kur tas ir attiecināms, īstenojot sociāli atbildīgus, inovatīvus un zaļos publiskos iepirkumus;
· 46.13. šo noteikumu 46.11. apakšpunktā minētajā laikposmā var nodot projekta ietvaros izveidoto sabiedrībā balstītu sociālo pakalpojumu infrastruktūru bezatlīdzības lietošanā sociālo pakalpojumu sniedzējam, ar kuru pašvaldība ir noslēgusi deleģēšanas vai iepirkuma līgumu par sabiedrībā balstītu sociālo pakalpojumu sniegšanu šo noteikumu 3. punktā minētajām mērķa grupas personām.
(MK 11.02.2025. noteikumu Nr. 92 redakcijā)
· 46.2 Ja finansējuma saņēmējs ir šo noteikumu 16.2.2. apakšpunktā minētais subjekts, tas papildus šo noteikumu 46. punkta nosacījumiem:
· 46.21. piesaista šo noteikumu 18. punktā minēto atbalstāmo darbību īstenošanai nepieciešamo personālu, nodrošinot, ka projekta īstenošanas laikā ir ievēroti interešu konflikta, korupcijas un krāpšanas novēršanas nosacījumi, un vismaz paredzot, ka projekta vadībā un īstenošanā iesaistītais personāls ir informēts par korupcijas un interešu konflikta novēršanas jautājumiem, krāpšanas pazīmēm un pienākumu ziņot par konstatētajām aizdomām, kā arī ir informēts par ziņotāju aizsardzību atbilstoši Trauksmes celšanas likumam;
· 46.22. veic iepirkumus atbilstoši Publisko iepirkumu likumam vai Ministru kabineta 2017. gada 28. februāra noteikumiem Nr. 104 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (turpmāk – noteikumi Nr. 104). Ja iepirkumi ir veikti atbilstoši noteikumu Nr. 104 regulējumam, ievēro tajos noteikto līguma slēgšanas tiesību piešķiršanas procedūru un ierobežojumus šādu līgumu slēgšanai, tai skaitā aizpilda un paraksta noteikumu Nr. 104 1. pielikumā minēto apliecinājumu par interešu konflikta neesību un pievieno to iepirkuma līgumu slēgšanas dokumentācijai.
(MK 11.02.2025. noteikumu Nr. 92 redakcijā)
· 47. Pasākuma pirmās un piektās kārtas ietvaros izveidotajā sabiedrībā balstītu sociālo pakalpojumu infrastruktūrā, tai skaitā šo noteikumu 46.11. apakšpunktā minētajā projekta rezultātu ilgtspējas nodrošināšanas periodā, var sniegt sabiedrībā balstītus sociālos maksas pakalpojumus, ievērojot šādus nosacījumus:
· 47.1. šo noteikumu 3. punktā minētajām mērķa grupas personām sniegtie pakalpojumi nenodrošina pilnu sabiedrībā balstītu sociālo pakalpojumu infrastruktūras noslodzi;
· 47.2. sniedz tikai tādus sociālo pakalpojumu sniedzēju reģistrā reģistrētus sabiedrībā balstītus sociālos pakalpojumus, kuriem izveidota sabiedrībā balstītu sociālo pakalpojumu infrastruktūra;
· 47.3. sabiedrībā balstītus sociālos maksas pakalpojumus sniedz:
· 47.3.1. pilngadīgām personām ar garīga rakstura traucējumiem, kurām noteikta III invaliditātes grupa;
· 47.3.2. pilngadīgām personām ar garīga rakstura traucējumiem, kurām nav noteikta invaliditāte;
· 47.3.3. bērniem ar funkcionāliem traucējumiem, kuriem nav noteikta invaliditāte un kuri dzīvo ģimenēs;
· 47.3.4. bērniem ar funkcionāliem traucējumiem, kuriem ir noteikta invaliditāte un kuri mācību vai darba dēļ uz laiku nedzīvo ģimenē;
· 47.4. sabiedrībā balstītus sociālos maksas pakalpojumus sniedz saskaņā ar cenrādi;
· 47.5. netiek gūti neto ienākumi.
(MK 11.02.2025. noteikumu Nr. 92 redakcijā)
· 48. Šo noteikumu 47. punktā minētos sabiedrībā balstītos sociālos pakalpojumus var sniegt arī šo noteikumu 46.13. apakšpunktā minētie sociālo pakalpojumu sniedzēji, ja ar pašvaldību noslēgtais deleģējuma vai iepirkuma līgums par sabiedrībā balstītu sociālo pakalpojumu sniegšanu mērķa grupas personām paredz arī šo noteikumu 47. punktā minēto nosacījumu izpildi.
(MK 11.02.2025. noteikumu Nr. 92 redakcijā)
· 49. Pasākuma pirmās un piektās kārtas ietvaros visi īstenotie projekti ir stratēģiski svarīgu projektu kopa. Lai informētu sabiedrību un veidotu izpratni par stratēģiski svarīgu projektu īstenošanu, atbildīgā iestāde izstrādā komunikācijas plānu, kurā iekļauj aktivitātes saistībā ar pasākuma pirmās un piektās kārtas stratēģiski svarīgo projektu kopu, un pasākuma pirmās un piektās kārtas īstenošanas laikā organizē vismaz vienu aktivitāti, kurā iesaista Eiropas Komisijas pārstāvniecību Latvijā, Labklājības ministriju, vadošo iestādi un sadarbības iestādi.
(MK 11.02.2025. noteikumu Nr. 92 redakcijā)
· 50. Pasākuma pirmās un piektās kārtas ietvaros projektu īsteno saskaņā ar vienošanos vai līgumu par projekta īstenošanu, bet ne ilgāk kā līdz 2029. gada 31. decembrim.
(MK 11.02.2025. noteikumu Nr. 92 redakcijā)
· 51. Projekta īstenošanas vieta ir Latvijas Republikas teritorija.

